กองทุนยักษ์สิงคโปร์ “GIC PRIVATE” เก็บ AWC เข้าพอร์ต ดันหุ้นเทรดวันแรกยืนเหนือ IPO
กองทุนยักษ์สิงคโปร์ "GIC PRIVATE" เก็บ AWC เข้าพอร์ต ดันหุ้นเทรดวันแรกยืนเหนือ IPO
กองทุนยักษ์สิงคโปร์ "GIC PRIVATE" เก็บ AWC เข้าพอร์ต ดันหุ้นเทรดวันแรกยืนเหนือ IPO
22 ต.ค. 2562

ผู้สื่อข่ารายงานว่า วานนี้ (16ต.ค.62) สำนักงานคณะกรรมการกำกับหลักทรัพย์และตลาดหลักทรัพย์ (กลต.) ได้รับแบบรายงานการได้มา/จำหน่ายหลักทรัพย์ของกิจการ (แบบ 246-2)  พบว่า เมื่อวันที่ 10 ตุลาคม 2562 มีรายงานการได้มาของหุ้น บริษัท แอสเสท เวิรด์ คอร์ป จำกัด (มหาชน) หรือ AWC โดยกลุ่ม GIC PRIVATE LIMITED หรือกองทุนความมั่งคั่งแห่งชาติของสิงคโปร์ (sovereign wealth fund) จำนวนหลักทรัพย์ที่ได้มาเป็นจำนวน 2.29 พันล้านหุ้น หรือ คิดเป็น 7.4191% ของสิทธิออกเสียงทั้งหมดของกิจการ ซึ่งเป็นการซื้อจากผู้ถือหุ้นใหญ่อันดับที่ 4 MERRILL LYNCH (SINGAPORE) PTE.LTD 
โดยการเข้ามาซื้อหุ้นจำนวนดังกล่าวส่งผลให้ราคาหุ้น AWC เข้าซื้อขายวันแรกปิดสูงกว่าระดับ IPO ที่ 6 บาท ขณะที่การเสนอขายหุ้นให้กลุ่มดังกล่าวส่งผลให้กลุ่ม GIC PRIVATE LIMITED ก้าวขึ้นมาเป็นผู้ถือหุ้นใหญ่อันดับ 4 ทันที
สำหรับภาพรวมผู้ถือหุ้นอันดับที่ 1-5 ของ AWC ก่อนมีการเปลี่ยนแปลง (ข้อมูลล่าสุด วันที่ 8/10/62) มีดังนี้

อนึ่ง AWC บริษัทประกอบธุรกิจโดยการถือหุ้นในบริษัทอื่น (Holding Company) ที่ประกอบธุรกิจอสังหาริมทรัพย์ในกลุ่มธุรกิจโรงแรมและกลุ่มธุรกิจอสังหาริมทรัพย์เพื่อการพาณิชย์ โดยเข้าซื้อขายในตลาดหลักทรัพย์เมื่อวันที่ 10 ต.ค.2562 โดยเสนอราคา IPO หุ้นละ 6.00 บาท
ด้านราคาหุ้น AWC ณ เวลา 12.13 น. อยู่ที่ระดับ 6.50 บาท บวก 0.05 บาท หรือ 0.78% ด้วยมูลค่าซื้อขาย 765.71 ล้านบาท